கேள்வி: இராமநாதபுரம் அரண்மனை - வரலாறு பற்றி நீங்கள் என்ன அறிந்துள்ளீர்கள்?
பதில்: 17ஆம் நூற்றாண்டின் தொடக்கத்தில் மதுரை நாயக்கர்கள் இராமேசுவரம் கடற்கரையைக் காக்கவும், இராமேஸ்வரம் இராமநாதசுவாமி கோயில் சென்றுவரும் பக்தர்களுக்கு பாதுகாப்பு வழங்கவும் விரும்பினர். எனவே, இராமநாதபுரத்திற்கு அருகில் உள்ள புகழூரை ஆண்ட ரெகுநாத சேதுபதி என்னும் சடைக்கத் தேவருக்கு பொது ஊழி 1601ஆம் ஆண்டில் அப்பணியை நிறைவேற்றும் பொறுப்பை வழங்கினர்.வேதாசலம் முனைவர் வெ., இராமநாதபுரம் அரண்மனை அருங்காட்சியகக் கையேடு, தமிழ்நாடு அரசு தொல்லியில் துறை சென்னை, 2007, பக்.5 சேதுவை பாதுகாப்பவர்கள் என்பதால் இந்த மரபினர் சேதுபதி என அழைக்கப்பட்டனர். இந்த மரபினர் மதுரை நாயக்கர்களின் கீழ்பட்டு இராமநாதபுரம் பகுதியை ஆண்டுவந்தனர். அடுத்தடுத்த தலைமுறைகளில் தங்களை வலுப்படுத்திக்கொண்ட சேதுமதி மன்னர்கள் மதுரை நாயக்கரின் மேலாண்மையில் இருந்து விடுபட்டு சுதந்திர ஆட்சியாளர்களாக மாறினர். படிமம்:Kilavan Sethupathi.JPG கிழவன் சேதுபதிக்கு மேற்கிலிருந்து மதுரை நாயக்கர்களும், வடக்கில் தஞ்சாவூர் மராத்திய அரசு, தெற்கில் சாயல்குடி வட்டகை பாளையக்காரர்களும் தொல்லை தந்துவந்தனர். எனவே இவர் சேதுநாட்டின் தலைநகரை புகலூரில் இருந்து எட்டுகல் தொலைவில் பாண்டியர் கால மண்கோட்டையும், அக்கோட்டைக்குள் மன்னர் தங்கும் இடமும் இருந்தவேதாசலம் முனைவர் வெ., இராமநாதபுரம் அரண்மனை அருங்காட்சியகக் கையேடு, தமிழ்நாடு அரசு தொல்லியில் துறை சென்னை, 2007, பக்.7,8 இராமநாதபுரத்திற்கு மாற்றினர். அந்நகரைச் சுற்றி இருந்த மண்கோட்டையை அகற்றி, கருங்கல் கோட்டையைக் கட்டினார்.வேதாசலம் முனைவர் வெ., இராமநாதபுரம் அரண்மனை அருங்காட்சியகக் கையேடு, தமிழ்நாடு அரசு தொல்லியில் துறை சென்னை, 2007, பக்.8 இக்கோட்டையானது 27 அடி உயரமும், 5 அடி அகலமும், 42 கொத்தளம், இரண்டுகல் சுற்றுப் பரப்பளவு கொண்ட அகழியால் சூழப்பட்டு, கிழக்கு பக்கமாக ஒற்றை வாயிலைக் கொண்ட செவ்வக வடிவிலான கற்கோட்டையை அமைத்தார். அக்கோட்டைக்குள் இராமலிங்க விலாசம் என்னும் அரசவை மண்டபம் (தர்பார் மண்டபம்), ஆயுதக்கிடங்கு, குடியிருப்புக் கட்டிடங்கள், நிலவறை, தனியறைகள் Jaishankar C., Ramnad Palace: well preserved building, The Hindu dated 2009/06/11 கௌரி விலாசம் என்னும் விருந்தினர் மாளிகை உள்ளிட்ட பல்வேறு கட்டிடங்களை ரெகுநாத கிழவன் சேதுபதி 1690க்கும் 1694க்கும் இடைப்பட்ட காலத்தில் கட்டினார். அதன்பிறகு பல போர்களைக் கண்ட கோட்டையும் அரண்மனையும் பெரியதாக எந்த பாதிப்பையும் சந்திக்கவில்லை. 1772 சூன் 3 அன்று இக்கோட்டையை ஆங்கில தளபதியான ஜோசப் ஸ்மித் கைப்பற்றினார். தமிழ்நாட்டு பாளையக்காரர்களை ஒடுக்கிய ஆங்கிலக் கிழக்கிந்திய கம்பெனியினர் பாளையக்காரர்களின் மறைவிடமாக மீண்டும் கோட்டைகள் மாறக்கூடாது என்று எண்ணி அவற்றை தகர்த்துவிட 19ஆம் நூற்றாண்டில் தொடக்கத்தில் முடிவு செய்தனர். அந்த முடிவின்படி 1803 – 1804 ஆம் ஆண்டுகளில் இராமநாதபுரம் அரண்மனையைச் சுற்றி இருந்த கற்கோட்டை இடித்துத் தள்ளப்பட்டது. அரண்மனையின் சில பகுதிகள் ஆங்கிலேயர்களால் ஆக்கிரமிக்கப்பட்டு இருந்தன. அழிக்கபட்ட கோட்டையின் தென் மேற்கு மூலையில் ஒன்பது பீரங்கிகள் நிறுத்தப்படும் வகையில் அமைக்கப்பட்ட கொத்தளம் மட்டும் கோட்டையின் எச்சமாக இன்று உள்ளது.
கேள்வி: இராமநாதபுரம் அரண்மனை - பிற கட்டங்கள் என்பது என்ன?
பதில்: இராமலிங்க விலாசத்துக்கும் இராஜேஸ்வரி அம்மன் கோயிலுக்கும் இடையில் உள்ள பாதையைக் கடந்து சென்றால் ஆயுதக் கிடங்கு என்னும் செவ்வக கட்டிடம் உள்ளது. இதற்கு தெற்கே மணிவாயில் என்னும் கட்டிடம் உள்ளது. ஆயுதக் கிடங்குக்கு மேற்கே கல்யாண மண்டபமும் அதன் எதிரே சரசுவதி மகாலும் அமைந்துள்ளன. கல்யாண மண்டபத்துக்குத் தெற்கே மூன்று முற்றம் அவற்றை ஓட்டிய கட்டடங்களில் அந்தப்புரம் அரண்மனையின் வட மேற்குப் பகுதியில் அமைந்துள்ளது. இது ஏறத்தாழ அரண்மனையின் பரப்பளவில் பதியளவு பரந்துள்ளது.